ເພີ່ມທະວີການຮ່ວມມືດ້ານເຕັກໂນໂລຢີສູງ ຫວຽດນາມ - ອິດສະຣາແອນ
ທ່ານພົນໂທ ໂຕເລິມ, ລັດຖະມົນຕີກະຊວງຕຳຫຼວດ
(ພາບ: TTXVN)
ຕອນບ່າຍວັນທີ 22/2, ຢູ່ ຮ່າໂນ້ຍ, ທ່ານພົນໂທ ໂຕເລິມ, ລັດຖະມົນຕີກະຊວງຕຳຫຼວດ, ໄດ້ໃຫ້ການຕ້ອນຮັບ ອະດີດລັດຖະມົນຕີກະຊວງຕຳຫຼວດ ອິດສະຣາແອນ Yitzhak Aharonovitch, ປະທານກຸມບໍລິສັດ IMI Systems ຂອງ ອິດສະຣາແອນ, ທີ່ພວມຢ້ຽມຢາມ ແລະ ເຮັດວຽກຢູ່ ຫວຽດນາມ. ກ່າວຄວາມເຫັນທີ່ການຕ້ອນຮັບ, ທ່ານລັດຖະມົນຕີ ໂຕເລິມ ຕີລາຄາສູງເຕັກໂນໂລຢີປ້ອງກັນຊາດຂອງ ອິດສະຣາແອນ, ທ່ານສະເໜີວ່າ, ສອງຝ່າຍຮ່ວມມືຕາມທິດຖ່າຍທອດເຕັກໂນໂລຢີສູງ, ຮ່ວມມືຄົ້ນຄ້ວາພັດທະນາ, ສືບຕໍ່ປັບປູງ, ເປີດກວ້າງການພົວພັນຮ່ວມມືລະຫວ່າງສອງປະເທດ, ພິເສດແມ່ນການກໍ່ສ້າງຊັບພະຍາກອນມະນຸດທີ່ມີຄຸນນະພາບສູງໃນບັນດາຂົງເຂດເຕັກໂນໂລຢີເຊິ່ງ ອິດສະຣາແອນ ມີທ່າແຮງ.
ສ່ວນທ່ານ ອະດີດລັດຖະມົນຕີກະຊວງຕຳຫຼວດ ອິດສະຣາແອນ Yitzhak Aharonovitch ກໍ່ຢືນຢັນວ່າ, ລັດຖະບານ ອິດສະຣາແອນ ແລະ ກຸມບໍລິສັດ IMI Systems ປາຖະໜາຢາກຮ່ວມມືກັບ ຫວຽດນາມ ໃນຂົງເຂດເຊິ່ງກຸມບໍລິສັດມີທ່າແຮງ, ປະກອບສ່ວນເຮັດໃຫ້ການພົວພັນລະຫວ່າງສອງປະເທດນັບມື້ນັບເລິກເຊິ່ງກວ່າ.
(ແຫຼ່ງຄັດຈາກ VOV)